Gabriel Prince

Gabriel Prince Soerijo (lahèr tangghâl 7 Julè 2004) èngghi panèka sorang sèlèbritas internèt, penyanyè, sareng palakon ḍâri bhângsa Inḍonèsia sè katoronan Tionghoa.

 Kaoḍi'ân awwâlnâ sareng pemolangna 
Prince ḍâri lahèr èparèngè asma Gabriel Prince Soerijo sè lahèr tangghâl 7 Julè 2004 è Sorbhâjâ, Jhâbâ Tèmor. Prince tamaso' pottra sè lu-ghâllu ḍâri ḍuwâ' satarètanan kalabân orèng seppo sè asmana Soerijo Gondo Setiawan - kalabân asma ḍâri Tionghoa èngghi panèka Go Lie Ming - sè alako dhâddhi pengusaha properti asal Sorbhâjâ sareng pengusaha Kristiana Natalie Margareth, sè sabelluna toman amaèn sinètron, moḍèl, penyanyè, sareng prèsènter.

Prince ngaghungè sètttong alè' teppa' sè asmana Philipus Royce Soerijo Putra. È bâkto ramana akabin sè lu-ghâllu, Prince ngaghungè tello' kaka' sè tongghâl rama. Asmana tarètan tongghâl rama kasebbhut èngghi panèka Olivia DewinSoerijo, sè dhâddhi juwara ḍuwâ' ḍâri lomba Gadis Sampul è taon 2010, tor sèdhâ karana tabra'an è tangghâl 10 Maret 2012, toman dhâddhi runner-up nomer tello' Miss Inḍonèsia taon 2019 kalabân abâkkèlè propènsi Jhâbâ Tèmor sarta dhâddhi direktur otama perusahaan fashion taman lingkungan Liberty Society. Prince, alè' teppa' na, sareng telko' tarètan tongghâl rama kasebbhut ngaghunghè marga Tionghoa Wu. Nalèkana èbhuna anèka sè kaḍuwâ' kalèna, èbhuna ngaghunghè ḍuwâ' alè tongghâl èbhu sè asmana Maria Teresa sareng John Maximian.

 Karèr 

 2020-2021: Awwâlna akarèr tor makalowar laghu sè ènyanyèaghi kadhibi' 
Èawwalè kalabân aghâbây kontèn sè èpamaso' ḍâ' tiktok kaghungna kancana, sè dhâddi kalonta tor èkalèburè sareng bânnya' orèng. Onèng ḍâ' parkara kasebbhut, Prince ngaghungè pangaterro kaangghuy dhâddhi tokoh maghârsarè - noro' lalampa'ânna èbhuna - sampè' akhèrna è taon 2029 salèrana agabung ka ḍâlem perusahaan rekkaman Inspire Music, lebel rekkaman kaghungna penyanyè Inḍonèsia, èngghi panèka Rossa. Rossa ngaghunghè pangaterro kaangghuy ngajhek Prince saamponna salèrana nyabâ' sèttong vidèo ḍâ' akun TikYok-na. È bulân Maret 2021, Peince anyanyèaghi laghuna sè lu-ghâllu kalabân juḍul "Solivitude" sè èproḍuserrè sareng Rossa langsung.

È ḍâlem sala sèttong vidèo sè bâḍâ è akun YouTube dhibi'èn, Prince ngako manabi toman nolak tabârân kaangghuy dhâddhi peserta sè alatè è SM entertainment. Awwâlna, salèrana jhughân èkabhârè sarebg staf SM Entertainment lèbât e-maik tor jhughân ngèrèm pessen langsung è Instagram. Namong, salèrana nolak karana ta' lèbur kaangghuy akarèr è inḍustri K-pop. Salaèn ka'rowa, alasan laènna sè dhâddhi pekkèran ḍâ' Prince kaangghuy agabung èngghi panèka atoran sè cè' kettatdhâ kaangghuy bhân-sabbhân artis. Gabriel mèkkèr tako' ta' kowat ajhâlânè latèan kasebbhut sè cokop bârrâ' è SM Entertainment.

 Sombher